Page:Medicina de quadrupedibus.djvu/66

10 mid tẏrwan wẏrc him to sealfe; do an wifa stowe: raðe hẏt þa earfeþu ȝehæleð. Wið heafod-ece, þan ȝelice þe hit her-before ȝecweden is, nim þat lcan ⁊ smure þat heafod: hẏt hæled wunderlice. Wið earane sare eft nim þa ẏlcan sealfe hlutre, drupe on þat eare: wunderlice hyt hæled. Wið miltan sare foxes lungane on hæte æsca *ȝesoden ⁊ ȝecnucod ⁊ to drence ȝedon: þa miltan hit wunderlice ȝehæled; swa deþ his lifer ꝥ ẏlcan. Wið *weartan nim foxes sceallen, ȝecnid swiþe oft þar-mid þa weartan: hraþe hẏt hi tobrẏcþ ⁊ *on *weȝ deþ. Wið nearwe sworetunga foxes lungane ȝesoden ⁊ on swetan wine ȝedon ⁊ ȝeseald: *wunderlice hit haled. Wið sare curnlu foxes sceallen ȝenim ⁊ ȝegnid mid ȝelome: hraðe hẏ bẏd hæle. Wið gomane sara foxes sina ȝenim ⁊ on huniȝe ȝewæt ⁊ gnid mid *þa goman swiþe oft: sona hẏm bẏd sel þas broces. To wif-þingun foxes tæȝeles se ytemesta dæl on hermen ahangen: þu lifest ꝥ þis sẏ to wif-þingun on besmer ȝedon. Wið eara sare nim foxes geallan, mencg [wið ele, drẏpe on þa earan: hẏt wel ȝehæleþ. Wið eaȝena dẏmnẏsse ȝenim foxes ȝeallan ȝemencȝed] mid dore huniȝe ⁊ on eaȝen ȝedon, hit hælþ. Wið earane sara nim foxes ȝelinde ⁊ ȝedrupe ȝemẏlted on *þa eare: him cymð god hæle. Wið fota wce ȝif se inra dæl þæs sceos bẏð fixen-hẏd ⁊ ȝif hit [sẏ] fot-adl smire mid ele þa fet: hẏ habbað þæs þe leohtran gang.